Document ID: 31976R1445

Komisijas Regula (EEK) Nr. 1445/76
(1976. gada 22. jūnijs),
ar ko precizē dažādas Lolium perenne L. šķirnes
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu;
ņemot vērā Padomes 1971. gada 26. oktobra Regulu (EEK) Nr. 2358/71 par sēklu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 671/75 [2], un jo īpaši tās 3. panta 5. punktu,
tā kā Padomes 1976. gada 6. aprīļa Regulas (EEK) Nr. 833/76, ar ko nosaka dažas 1976./1977. tirdzniecības gadā lauksaimniecībā piemērojamās cenas un citas summas [3], VIII pielikumā palīdzības lielums ir noteikts dažādos līmeņos par augstas izturības vēlu vai vidēji vēlu Lolium perenne L., par zemas izturības vidēji vēlu, vidēji agru vai agru Lolium perenne L. un par jaunām vai citām Lolium perenne L. šķirnēm;
tā kā, lai nodrošinātu visā Kopienā vienveidīgu palīdzības piešķiršanas kārtību, ir jādefinē dažādās Lolium perenne L. šķirnes un jāizveido augstas izturības vēlu vai vidēji vēlu šķirņu saraksts un zemas izturības vidēji vēlu, vidēji agru un agru šķirņu saraksts;
tā kā tādēļ ir jāatceļ Komisijas 1975. gada 11. aprīļa Regula (EEK) Nr. 964/75, ar ko precizē Lolium perenne L. šķirnes, kas uzskatāmas par vēlām, vidēji vēlām un agrām [4];
tā kā šajā regulā paredzētie pasākumi ir saskaņā ar Sēklu pārvaldības komitejas atzinumu,
IR PIEŅĒMUSI ŠO REGULU.
1. pants
Lolium perenne L. šķirnes Regulas (EEK) Nr. 2358/71 3. panta īstenošanai pieņemto noteikumu nozīmē iedala "augstas izturības, vēlās vai vidēji vēlās" un "zemas izturības, vidēji vēlās, vidēji agrās vai agrās", pamatojoties uz šis regula pielikumos noteiktajiem sarakstiem.
2. pants
Ar šo Regula (EEK) Nr. 964/75 ir atcelta.
Šī regula uzliek saistības kopumā un ir tieši piemērojama visās dalībvalstīs.
Briselē, 1976. gada 22. jūnijā

Labels: 17
6